94/307/EY: Komission päätös, tehty 16 päivänä toukokuuta 1994, Animo-tietokoneverkon avulla lähetettävän sanoman mallista tehdyn päätöksen 91/637/ETY muuttamisesta



Virallinen lehti nro L 133 , 28/05/1994 s. 0054 - 0055

Suomenk. erityispainos Alue 3 Nide 57 s. 0167

Ruotsink. erityispainos Alue 3 Nide 57 s. 0167



KOMISSION PÄÄTÖS, tehty 16 päivänä toukokuuta 1994, Animo-tietokoneverkon avulla lähetettävän sanoman mallista tehdyn päätöksen 91/637/ETY muuttamisesta (94/307/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 20 artiklan, ottaa huomioon eläinten suojelemisesta kuljetuksen aikana sekä direktiivien 90/425/ETY ja 91/496/ETY muuttamisesta 19 päivänä marraskuuta 1991 annetun neuvoston direktiivin 91/628/ETY(3), sellaisena kuin se on muutettuna päätöksellä 92/438/ETY(4), ja erityisesti sen 6 artiklan 3 kohdan, sekä katsoo, että on tärkeää varmistaa, että direktiivissä 91/628/ETY säädettyjen eläinten suojelua koskevien vaatimusten noudattamisen edellyttämät tiedot yhdistetään Animo-tietokoneverkkoon, tässä suhteessa olisi täydennettävä Animo-tietokoneverkon avulla lähetettävää sanomaa ja varmistettava tästä johtuva käytettävien ohjelmistojen mukauttaminen, sovellusohjelmaa mukautettaessa otetaan huomioon jäsenvaltioiden tilanne sen takaamiseksi, että kyseinen ohjelmisto täyttää niiden toiminnalliset tarpeet, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 91/637/ETY(5) seuraavasti: 1) Korvataan 2 artikla seuraavasti: "2 artikla Komissio varmistaa sovellusohjelmiston päivittämisen eläinten suojelua koskevien tietojen ja soveltamista varten tarvittavien eri tiedostojen kehityksen huomioon ottamiseksi. Komissio huolehtii siitä, että päivitetty ohjelmisto on jäsenvaltioiden käytettävissä viimeistään 1 päivänä maaliskuuta 1995." 2) Korvataan liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä toukokuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 340, 11.12.1991, s. 17 (4) EYVL N:o L 243, 25.8.1992, s. 27 (5) EYVL N:o L 343, 13.12.1991, s. 46 LIITE Sanoman numero: 1. ALKUPERÄ - Sanoman lähetyspäivä - Arvioitu lähtöpäivä - Arvioitu lähtöaika - Lähettäjän nimi - Lähtöpaikka (maakoodi ja yksikkökoodi, paikkakunnan nimi, postinumero) - Terveystodistus: - numero - päivämäärä - Todistuksen allekirjoittaneen eläinlääkärin nimi 2. MÄÄRÄPAIKKA - Maakoodi - yksikkökoodi - Vastaanottajan nimi ja osoite - Määräpaikka (maakoodi, yksikkökoodi, paikkakunnan nimi, postinumero) 3. TAVARA - Luonne - koodi - Kappalemäärä/määrä 4. KULJETUSVÄLINE - Kuljetustyyppi - Kuljetusvälineen tunnistetiedot (kuorma-auton rekisterinumero, vaunun numero, lennon numero, laivan nimi, kontin numero,...) 5. LISÄTIETOJA Erityisesti: - rajatarkastusasemia varten: eläinten ja tuotteiden alkuperä, - kolmanteen maahan suuntautuvaa vientiä varten: määrämaana olevan kolmannen maan nimi, - jos eläimet eivät ole lähteneet lähtöpaikasta: "korvaa sanoman N:o..."/"kumoaa sanoman N:o..."